CELEX: 62013CN0493
Language: sk
Date: 2013-09-12 00:00:00
Title: Vec C-493/13: Žaloba podaná 12. septembra 2013 — Európska komisia/Estónska republika

23.11.2013   
            
            
               SK
            
            
               Úradný vestník Európskej únie
            
            
               C 344/48
            
         Žaloba podaná 12. septembra 2013 — Európska komisia/Estónska republika
   (Vec C-493/13)
   2013/C 344/84
   Jazyk konania: estónčina
   
      Účastníci konania
   
   
      Žalobkyňa: Európska komisia (v zastúpení: G. Braun, L. Nicolae und L. Naaber-Kivisoo, splnomocnení zástupcovia)
   
      Žalovaná: Estónska republika
   
      Návrhy žalobkyne
   
   
               —
            
            
               určiť, že Estónska republika si nesplnila svoje povinnosti, ktoré jej vyplývajú z článku 3 ods. 2 smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (1) tým, že v prípade ministerstva hospodárstva a komunikácií nezabezpečila účinné štrukturálne oddelenie regulačnej funkcie od činností súvisiacich s vlastníctvom alebo riadením podnikov, ktoré poskytujú elektronické komunikačné siete a služby,
            
         
               —
            
            
               zaviazať Estónsku republiku na náhradu trov konania.
            
         
      Žalobné dôvody a hlavné tvrdenia
   
   Komisia zastáva názor, že ministerstvo hospodárstva a komunikácií patrí do pôsobnosti pojmu „národný regulačný orgán“ definovaného v článku 2 písm. g) smernice Európskeho parlamentu a Rady 2002/21/ES zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) a že sa naň vzťahujú ustanovenia článku 3 rámcovej smernice, najmä v súvislosti so štrukturálnym oddelením uvedeným v odseku 2 tohto článku.
   Ministerstvo hospodárstva a komunikácií popri regulačných úlohách vykonáva aj činnosti súvisiace s vlastníctvom alebo riadením podnikov, ktoré poskytujú elektronické komunikačné siete a služby. Pritom sa nezabezpečilo účinné štrukturálne oddelenie oboch funkcií, čo je v rozpore s článkom 3 ods. 2 rámcovej smernice.
   
      (1)  Ú. v. ES L 108, s.33; Mim. vyd. 13/029, s. 349.